La etapon ni komencis matene kun longa malsupreniro, kio estis sufiĉe agrabla post la multa grimpado la antaŭan tagon.Ni strebis al la urbo Niort, por butikumi, kaj por retumi, ĉar necesis plani pliajn etapojn, kaj verki por ĉi tiu blogo.
#000003
McDonald’s kutime havas senpagan retaliron al Francujo, sed ni ne povis sufiĉe alproksimiĝi, ĉar ĝi situis aliflanke de aŭtoŝoseo sen ebleco transiri.La restoracio ĉe nia flanko estis ankoraŭ fermita. Post longa vana provado ni veturis en la urbocentron, per la sama malagrabla aŭtoŝoseo. Tie ni trovis francstilan rapidmanĝejon, kun veraj teleroj, manĝiloj kaj glasoj, bonaj pladoj, senpaga bona akvo, kaj bona retkonekto.
#000004
Ni atingis nun vojojn tiel trankvilajn, ke eblis foje lasi nian hundon Najeli kuri apud la bicikloj. Estis por ni granda ĝojo observi, ke ŝi jam pli bone kuras post la akcidento hejme kiu rompis al ŝi ostojn.
#000006
Vespere, kiam ni jam ĉirkaŭrigardis pri loko por nia tendo, ni devis konstati, ke ne eblas atingi la straton sur kiu ni planis nian itineron. Ni devas hejme esplori, kiel eblas korekti tion en OpenStreetMap.
#000007
Laŭ la rivero Loire [Luar’]
#000008